長興中題杜光寺（題擬）
作者：王仁裕
朝代：唐

paragraphs: 上爾高僧更不疑，夢乘龍駕落沉暉。
寒暄暈映琉璃殿，曉夜摧殘毳衲衣。
金體幾生傳有漏，玉容三界自無非。
莓苔滿院人稀到，松畔香臺野鶴飛。
（見元駱天驤《類編長安志》寺觀類杜光寺條，云長興中王仁裕題詩云云。
據《中國古都研究》收黃永年先生《述〈類編長安志〉》轉錄。
）。